TLI ค่าใช้จ่าย-ตั้งสำรองจากเบี้ยรับใหม่เพิ่ม กดกำไร Q2 ลดลง 23% เหลือ 2 พันล้าน
TLI รายงานผลการดำเนินงานงวดไตรมาส 2/65 ที่ 2 พันล้านบาท ลดลง 23% จากปีก่อนมีกำไร 2.6 พันล้านบาท หลังค่าใช้จ่ายปรับตัวสูง รวมถึงมีการตั้งสำรองจากเบี้ยรับใหม่ที่เข้ามาเพิ่ม 
TLI รายงานผลการดำเนินงานงวดไตรมาส 2/65 ที่ 2 พันล้านบาท ลดลง 23% จากปีก่อนมีกำไร 2.6 พันล้านบาท หลังค่าใช้จ่ายปรับตัวสูง รวมถึงมีการตั้งสำรองจากเบี้ยรับใหม่ที่เข้ามาเพิ่ม
11 ส.ค. 2565

บริษัท ไทยประกันชีวิต จำกัด (มหาชน) หรือ TLI รายงานกำไรงวดไตรมาส 2 และงวด 6 เดือนแรกของปี 2565 มีกำไรสุทธิ ดังนี้

ทั้งนี้ ปัจจัยที่ส่งผลให้กำไรสุทธิของบริษัทปรับตัวลดลง ส่วนหนึ่งมาจากค่าใช้จ่ายในการดำเนินงานของบริษัทฯเพิ่มขึ้นร้อยละ 1.54 มาที่ 2,504.22 ล้านบาท ในช่วงครึ่งแรกของปี 2565 จากช่วงเดียวกันของปีก่อนอยู่ที่ 2,466.14 ล้านบาท เนื่องจากการเพิ่มขึ้นของค่าใช้จ่ายในการโฆษณาเพื่อการส่งเสริมการขายผลิตภัณฑ์ใหม่และภาพลักษณ์ของบริษัทฯ
อีกทั้งบริษัทฯ มีการกลับรายการผลขาดทุนด้านเครดิตที่คาดว่าจะเกิดขึ้นจำนวน 398.71 ล้านบาท สำหรับรอบระยะเวลาหกเดือนสิ้นสุดวันที่ 30 มิถุนายน 2565 เมื่อเปรียบเทียบกับการกลับรายการผลขาดทุนด้านเครดิตที่คาดว่าจะเกิดขึ้นจำนวน 121.54 ล้านบาท สำหรับรอบระยะเวลาหกเดือนสิ้นสุดวันที่ 30 มิถุนายน 2564 โดยมีสาเหตุหลักมาจากการที่บริษัทฯ กลับรายการสำรอง ผลขาดทุนด้านเครดิตที่คาดว่าจะเกิดขึ้นบางส่วน เพื่อสะท้อนความเสี่ยงด้านเครดิตที่ลดลง
อย่างไรก็ตาม บริษัทฯ มีการจ่ายค่าสินไหมค่ารักษาพยาบาลจากโควิด-19 เพิ่มมากขึ้นจำนวน 855.9 ล้านบาท เมื่อเปรียบเทียบ กับรอบระยะเวลาหกเดือนสิ้นสุดวันที่ 30 มิถุนายน 2564
นอกจากนี้บริษัทมีเบี้ยประกันรับใหม่ที่เพิ่มขึ้น ส่งผลให้เกิดการขาดทุนเริ่มแรกสำหรับกรมธรรม์รายใหม่ ทำให้กำไรลดลง เมื่อเปรียบเทียบกับรอบระยะเวลาหกเดือนสิ้นสุดวันที่ 30 มิถุนายน 2564